IMF ปรับเพิ่มคาดการณ์เศรษฐกิจสเปนปีนี้โต 3.1%
IMF ปรับเพิ่มคาดการณ์เศรษฐกิจสเปนปีนี้โต 3.1%
19 ก.ค. 2560

กองทุนการเงินระหว่างประเทศ (IMF) ปรับเพิ่มคาดการณ์การเติบโตทางเศรษฐกิจของสเปนเป็น 3.1% ในปีนี้ จากที่คาดการณ์เมื่อเดือนเม.ย.ที่ระดับ 2.6%
IMF ระบุว่า การบริโภค การลงทุน และการส่งออกที่แข็งแกร่งของสเปนนั้น จะช่วยให้เศรษฐกิจของประเทศฟื้นตัวได้ต่อไป โดยมีแนวโน้มว่าผลิตภัณฑ์มวลรวมในประเทศ (GDP) ของสเปนในไตรมาส 2 ของปีนี้ อาจสูงกว่าช่วงก่อนที่ประเทศจะต้องเผชิญภาวะวิกฤติ
IMF ระบุด้วยว่าเศรษฐกิจของสเปนอาจจะขยายตัวได้มากกว่า 3.1% ในปี 2560 หากผลจากการดำเนินมาตรการปฏิรูปที่ผ่านๆมา สามารถสร้างแรงผลักดันทางเศรษฐกิจได้มากกว่าที่คาดการณ์กันไว้
ทั้งนี้ สเปนต้องประสบกับปัญหาวิกฤติทางเศรษฐกิจครั้งรุนแรงเมื่อปี 2551 จากภาวะฟองสบู่แตกในภาคอสังหาริมทรัพย์ ทำให้ธุรกิจส่วนใหญ่ได้รับผลกระทบอย่างหนัก จนรัฐบาลต้องหามาตรการรับมือ ไม่ว่าจะเป็นการปรับโครงสร้างภาคการธนาคาร ปรับเปลี่ยนกฎหมายแรงงานและอื่นๆ เพื่อกระตุ้นการเติบโตทางเศรษฐกิจ
 